Ministru kabineta rīkojuma projekta

**„****Par nekustamā īpašuma Lielajā ielā 56, Grobiņā, Grobiņas novadā, nodošanu Grobiņas novada pašvaldības īpašumā”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Nav attiecināms |
| 2. | Pašreizējā situācija un problēmas | Sagatavotais Ministru kabineta rīkojuma projekts „Par valsts nekustamā īpašuma Lielajā ielā 56, Grobiņā, Grobiņas novadā, nodošanu Grobiņas novada pašvaldības īpašumā” (turpmāk ‑ rīkojuma projekts) paredz atļaut Finanšu ministrijai bez atlīdzības nodot Grobiņas novada pašvaldībai valstij piekrītošu nekustamo īpašumu – būvi – pilsdrupas (būves kadastra apzīmējums 6409 006 0069 001) – Lielajā ielā 56, Grobiņā, Grobiņas novadā.Saskaņā ar Latvijas Valsts vēstures arhīva 1999.gada 29.janvāra izziņu Nr.5-JP-31353/3 nekustamais īpašums – zemesgabals (pilskalns ar pilsdrupām) līdz 1940.gada 21.jūlijam piederēja valstij. Saskaņā ar likuma „Par nekustamā īpašuma ierakstīšanu zemesgrāmatās” 36.panta pirmās daļas 1.punktu ēkas (būves) uz valsts vārda zemesgrāmatā var ierakstīt pamatojoties uz valsts arhīva izziņu par ēku (būvju) piederību valstij 1940.gada 21.jūlijā.Publiskas personas mantas atsavināšanas likuma (turpmāk – Likums) 42. panta pirmā daļā ir noteikts, ka valsts nekustamo īpašumu var nodot bez atlīdzības pašvaldību īpašumā. Likuma Pārejas noteikumu 3.punktā ir noteikts, ka valstij piekrītošas ēkas (būves) var nodot īpašumā bez atlīdzības pašvaldībai, iepriekš tās neierakstot zemesgrāmatā.Saskaņā ar Likuma 43.pantu lēmumu par valsts mantas nodošanu īpašumā bez atlīdzības pieņem Ministru kabinets, nosakot arī atsavināšanas veidu.Grobiņas novada dome 2010.gada 29.jūlijā (protokols Nr.15, 27.§) ir pieņēmusi lēmumu pārņemt bez atlīdzības īpašumā valstij piekrītošo nekustamo īpašumu Lielajā ielā 56, Grobiņā, Grobiņas novadā, lai realizētu pašvaldības autonomās funkcijas: gādātu par savas administratīvās teritorijas labiekārtošanu un sekmētu kultūras pieminekļu saglabāšanu savā administratīvajā teritorijā. Saskaņā ar Publiskas personas mantas atsavināšanas likuma 42.panta pirmo daļu ja pašvaldība nodoto nekustamo īpašumu vairs neizmanto likuma „Par pašvaldībām” 15.panta 2. un 5.punktā noteikto pašvaldību autonomās funkciju veikšanai, pašvaldība šo īpašumu bez atlīdzības nodod valstij.Saskaņā ar informāciju no Nekustamā īpašuma valsts kadastra informācijas sistēmas būve ar kadastra apzīmējumu 6409 006 0069 001 atrodas uz zemes vienības ar kadastra apzīmējumu 6409 006 0069 Lielajā ielā 56, Grobiņā, Grobiņas novadā. Zemes vienība (kadastra Nr.6409 006 0069) Lielajā ielā 56, Grobiņā, Grobiņas novadā, ir ieskaitīta rezerves zemes fondā. Pēc Ministru kabineta rīkojuma par būves nodošanu pašvaldībai pieņemšanas pašvaldība zemi varēs iegūt īpašumā pamatojoties uz:1) likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta trešās daļas 1.punktu, kas noteic, ka Zemes reformas laikā pašvaldībai piekrīt un uz attiecīgās pašvaldības vārda zemesgrāmatā ierakstāma zeme, kura 1940.gada 21.jūlijā piederēja valstij, tikai gadījumos, ja uz šīs zemes ir pašvaldībai piederošas ēkas (būves);2) Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 13.punktu, kas noteic, ka, ja rezerves zemes fondā ieskaitītā zemes vienība ir valstij vai pašvaldībai piederošā vai piekrītošā zeme un tā nepieciešama valsts vai pašvaldības funkciju īstenošanai, pašvaldības dome var pieņemt lēmumu par zemes piederību vai piekritību pašvaldībai un Ministru kabinets var izdot rīkojumu par zemes piederību vai piekritību valstij. Valsts zemes dienests, pamatojoties uz pašvaldības iesniegto lēmumu vai attiecīgās ministrijas sniegto informāciju par Ministru kabineta rīkojuma izdošanu, aktualizē kadastra informācijas sistēmas datus. Šis nosacījums ir spēkā, līdz tiek pieņemts un stājas spēkā likums par rezerves zemes fonda izmantošanu. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Rīkojuma projekts ir sagatavots, ņemot vērā to, ka nekustamais īpašums – būve – pilsdrupas (būves kadastra apzīmējums 6409 006 0069 001) – Lielajā ielā 56, Grobiņā, Grobiņas novadā ir nepieciešams Grobiņas novada pašvaldībai pašvaldības autonomo funkciju nodrošināšanai.  |
| 5. | Projekta izstrādē iesaistītās institūcijas | Projekta izstrādē ir iesaistīta valsts akciju sabiedrība „Valsts nekustamie īpašumi”. |
| 6. | Iemesli, kādēļ netika nodrošināta sabiedrības līdzdalība | Rīkojuma projekta būtība skar Ministru kabineta kompetenci lemt par to, vai atļaut vai neatļaut valsts nekustamā īpašuma nodošanu pašvaldības īpašumā. Rīkojuma projektā risinātie jautājumi neparedz ieviest izmaiņas, kas varētu ietekmēt plašas sabiedrības intereses.  |
| 7. | Cita informācija | Politikas joma – tieslietu politika |

Anotācijas II sadaļa - nav attiecināms.

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2011. gads** | Turpmākie trīs gadi (tūkst. latu) |
| **2012.** | **2013.** | **2014.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav attiecināms |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Nav attiecināms |
| 1.2. valsts speciālais budžets | Nav attiecināms |
| 1.3. pašvaldību budžets | Nav attiecināms |
| 2. Budžeta izdevumi: | Nav attiecināms |
| 2.1. valsts pamatbudžets | Nav attiecināms |
| 2.2. valsts speciālais budžets | Nav attiecināms |
| 2.3. pašvaldību budžets | Nav attiecināms |
| 3. Finansiālā ietekme: | Nav attiecināms |
| 3.1. valsts pamatbudžets | Nav attiecināms |
| 3.2. speciālais budžets | Nav attiecināms |
| 3.3. pašvaldību budžets | Nav attiecināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  Nav attiecināms  |
| 5. Precizēta finansiālā ietekme: | X |  Nav attiecināms  |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav attiecināms |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Grobiņas novada pašvaldībai radīsies izdevumi reģistrējot nekustamo īpašumu zemesgrāmatā uz sava vārda. |

Anotācijas IV, V un VI sadaļa – nav attiecināms.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir valsts akciju sabiedrība „Valsts nekustamie īpašumi”.  |
| 2. | Projekta izpildes ietekme uz pārvaldes funkcijām | Rīkojuma projekta izpilde neietekmē valsts akciju sabiedrības „Valsts nekustamie īpašumi” funkcijas un uzdevumus, tās netiek paplašinātas vai sašaurinātas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Saistībā ar rīkojuma projekta izpildi jaunas institūcijas netiek radītas. Rīkojuma projekta izpildi var nodrošināt esošās institūcijas ietvaros, ar tai pieejamiem resursiem. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošo institūciju. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošo institūciju. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams interneta tīklā: Normatīvo aktu informācijas sistēmā (NAIS) un bezmaksas normatīvo aktu bāzē [www.likumi.lv](http://www.likumi.lv). |

Finanšu ministrs A.Vilks

11.01.2011. 16:12

1034

I.Jansone

67024921, Ieva.Jansone@vni.lv